מדינת ישראל - משרד החינוך

המנהל לחינוך התיישבותי פנימייתי ועלית הנוער

מכרז  4/2019 : הפעלת בריכת שחייה בכפר הנוער אשל הנשיא
משרד החינוך באמצעות המינהל לחינוך התיישבותי ועליית הנוער ("המינהל"), פונה בזאת לקבלת הצעות: להפעלת בריכת שחייה בכפר הנוער אשל הנשיא
תקופת התקשרות

תקופת ההתקשרות תחל לאחר סיום הליכי מכרז וחתימת הסכם עם הקבלן, לפי קביעת המינהל ותסתיים בתום שנה, אלא אם כן הוחלט על תקופה קצרה יותר ע"י וועדת הרכישות. 
למינהל קיימת אופציה להאריך את תקופת ההתקשרות ב– 3 תקופות נוספות בנות שנה אחת כל אחת מעבר לתקופה זו 
בהתאם לתקנות חוק חובת המכרזים, הוראות התכ"ם ובהתאם למכרז זה. ההארכה תעשה לכל שנה בנפרד.
כמו כן מובהר בזה כי המינהל רשאי לקצר את תקופת ההתקשרות האמורה לעיל. תוקף ההתקשרות כפוף לחוק התקציב. 
דרישות סף מהמציע
1. על הגוף המציע להיות עוסק מורשה/מלכ"ר.
2. על הגוף המציע להיות מנהל ספרי חשבונות כחוק.

3. על המציע להיות ללא הרשעות בעברות לפי חוק עובדים זרים, תשנ"א-1991 ולפי חוק שכר מינימום, תשמ"ז-1987.
4. על המציע לעמוד בדרישות החוק להעסקת עובדים עם מוגבלות בהתאם לחוק עסקאות גופים ציבוריים (תיקון מס' 10  והוראת שעה) התשע"ו  2016 ולחוק שוויון זכויות לאנשים עם מוגבלות, התשנ"ח 1998 .
5. על המציע להיות בעל נסיון בניהול ותפעול בריכת שחיה של לפחות 3 שנים ב- 5 השנים האחרונות, כאשר פעילות זו כללה את הנושאים הבאים:
1. תפעול ותחזוקת בריכת שחיה בשטח של לפחות 200 מ"ר.
    הפעילות  הנ"ל כללה לפחות: שמירה על תקינות בריכת השחיה, תחזוקה של חומרים המשמשים לניקוי, 
         טיהור וטיפול במים, טיפול במפגעים בטיחותיים.

2. פעילות התפעול והתחזוקה בוצעו באמצעות מפעיל בריכת שחיה מטעם המציע שהינו מוסמך מטעם משרד 
                הבריאות.
3. מתן שירותי הצלה באמצעות מציל בבריכת שחיה אחד לפחות, בעל הסמכה כמציל בריכת שחיה סוג 1. 
6. חלה חובה על המציעים להשתתף בסיור ספקים,  אשר יערך בתאריך:  18.3.2019    בשעה:   13:45 ,
       בכפר הנוער אשל הנשיא, כביש 25 (באר שבע-אופקים), ליד צומת הנשיא, מועצה אזורית מרחבים, אשר במהלכו 
       יינתנו הסברים והבהרות של נציגי המינהל. הצעתו של מציע, אשר לכל הפחות נציג אחד מטעמו לא נכח במהלך 
       כל המפגש (מתחילתו ועד סופו), תיפסל על הסף.
ניתן לקבל עותק ממסמכי המכרז באמצעות פניה לכתובת מייל:   kochit@kfar-olami.org.il 
ובאתר מינהל הרכש הממשלתי בכתובת: HTTP://WWW.MR.GOV.IL
שאלות ובירורים
לאחר מועד הסיור יש לשלוח קובץ וורד/אקסל הכולל את השאלות עד ל- 21.3.2019   בשעה: 14:00 לכתובת המייל:  kochit@kfar-olami.org.il כאשר חובה לציין בשורת הנושא בדוא"ל: מכרז מס' 4/2019: הפעלת בריכת שחייה בכפר הנוער אשל הנשיא.
ההצעה למכרז תוגש רק על גבי הטפסים בנוסח המצורף בנספחי המכרז, מציע אשר לא יצרף בהצעתו את הטפסים כאמור לעיל, הצעתו לא תילקח בחשבון. 
הצעות מפורטות בהתאם לדרישות המכרז, יש להניח בתיבת המכרזים של המינהל לחינוך התיישבותי ועליית הנוער, במחלקת רכש, בניין מוסקוביץ', קומה 4 חדר 411, רח' השלושה 2, תל אביב ולציין ע"ג המעטפה: מכרז מס' 4/2019: הפעלת בריכת שחייה בכפר הנוער אשל הנשיא על המציע לדאוג כי ההצעה תתקבל בתוך "תיבת המכרזים" לא יאוחר מתאריך: 10.4.2019    בשעה  13:00, אם ההצעה לא נתקבלה ב"תיבת המכרזים" כאמור, המציע אינו עונה על דרישות המכרז.

לתשומת לב המציעים, בכניסה לבנין מתקיימים סדרי אבטחה ובדיקת תעודות אישיות, קיימת בעיית חניה בסביבה, הפרעות כלליות בתנועה וכדומה אשר עלולים לגרום לעיכוב בכניסה. לפיכך על המציעים לקחת זאת בחשבון על מנת לוודא הגעה במועד לתיבת המכרזים.
הצעה שתגיע בפקס או בדואר אלקטרוני - תיפסל על הסף.

הצעה שתגיע לאחר המועד האחרון להגשת ההצעות, לא תובא לדיון ותיפסל על הסף.
